
Татарстан Республикасы Премьер-министры Алексей Песошин ТР Урман хуҗалыгы министрлыгы карамагындагы учреждениеләргә яңа техника ачкычлары тапшырды.

Бу чара С.Сәйдәшев исемендәге Дәүләт Зур концерт залы каршындагы мәйданчыкта (Казан) узды.

Татарстан Республикасында 4,2 миллион тонна ашлык суктырылган, уңыш гектарыннан уртача 29,9 центнер тәшкил итә. Бу хакта бүген ТР Премьер-министры урынбасары – ТР авыл хуҗалыгы һәм азык-төлек министры Марат Әхмәтов республика Хөкүмәте йортында узган киңәшмәдә хәбәр итте.

Киңәшмәне Татарстанның барлык районнары белән видеоконференцэлемтә режимында ТР Премьер-министры Алексей Песошин уздырды.

Татарстан Республикасында 2019 елда күп фатирлы торак йортларга капиталь ремонт программасы дәвам итә. 12 сентябрьгә 5 млрд 107 млн 729,55 мең сумга эшләр башкарылган, бу 87,27% тәшкил итә.

Бу хакта Республика төзелеш, архитектура һәм ТКХ министры Ирек Фәйзуллин ТР Хөкүмәте йортында узган республика киңәшмәсендә хәбәр итте.

Бүген Казанда, Муса Җәлил исемендәге Татар дәүләт опера һәм балет театрында архитектура өлкәсендә халыкара Ага Хан премиясен тапшыру тантанасы узды.

Тантанада Принц Кәрим Ага Хан IV һәм Татарстан Республикасы Дәүләт Киңәшчесе, “Яңарыш” Республика фондының попечительләр советы рәисе, РФ Хезмәт Герое Минтимер Шәймиев, ТР Дәүләт Соеты рәисе Фәрит Мөхәммәтшин һәм БДБ, чит илләрдә яшәүче ватандашлар эшләре һәм халыкара гуманитар хезмәттәшлек буенча федераль агентлык җитәкчесе Элеонора Митрофанова, ЮНЕСКОның элеккеге генераль директоры Ирина Бокова катнашты.

Бүген Казанның “Корстон” комплексында Россия Эчке эшләр министрлыгы миграция бүлекчәсенә 300 ел тулу уңаеннан бәйрәм тантанасы узды.

Тантаналы чарада ТР Премьер-министры Алексей Песошин катнашты.

Галиҗәнап Принц Кәрим Ага Хан IV һәм Татарстан Республикасы Дәүләт Киңәшчесе Минтимер Шәймиев Казан Кремлендә булды.

Бүген Татарстан Республикасы Дәүләт Киңәшчесе Минтимер Шәймиев һәм Принц Кәрим Ага Хан IV Болгар тарих-археология комплексында булдылар.

Аларны БДБ, чит илләрдә яшәүче ватандашлар эшләре һәм халыкара гуманитар хезмәттәшлек буенча федераль агентлык җитәкчесе Элеонора Митрофанова, ЮНЕСКОның элеккеге генераль директоры Ирина Бокова, ТР Премьер-министры урынбасары Васил Шәйхразиев, “Яңарыш” Республика фонды башкарма директоры Татьяна Ларионова, ТР мәдәният министры Ирада Әюпова, Спас районы башлыгы Камил Ногаев, Болгар дәүләт тарих-архитектура музей-саклаулыгы Фәрхәт Мөхәммәтов озата йөрде.

Бүген Казанга Принц Кәрим Ага Хан IV килде.

“Казан” халыкара аэропортында аны Татарстан Республикасы Дәүләт Киңәшчесе Минтимер Шәймиев каршы алды.

Татарстанның Мәҗбүри медицина иминияте фонды бюджетының төп параметрлары турында фондның директоры Алсу Мифтахова бүген ТР Министрлар Кабинетында узган киңәшмәдә сөйләде. Киңәшмә Татарстан Республикасының 2020- 2024 елларга социаль-икътисади үсеш фаразларын карауга багышланаган иде.

Киңәшмә ТР Премьер-министры Алексей Песошин рәислегендә узды.

Быел 8 ай эчендә ТР консолидацияләнгән бюджетына 211,6 млрд сум акча кергән, шул исәптән салым һәм салымныкы булмаган 191,6 млрд сум. Бу хакта бүген ТР Министрлар Кабинетында узган киңәшмәдә ТР финанслар министры Радик Гайзатуллин җиткерде. Киңәшмә ТР Премьер-министры Алексей Песошин рәислегендә узды.
Рәсми Татарстан